Wikidata Valerius Cordus
Res apud Vicidata repertae:Valerius Cordus: imagoValerius Cordus: imago
*Nativitas*: 18 Februarii 1515; Cassala, Erfordia, Simesusia  
*Obitus*: 25 Septembris 1544; Roma  
*Patria*: Germania  

**Officium**

*Munus*: botanista, chemicus, medicus, pharmacologist, medicamentarius, professor, psychologiae peritus, entomologus, ichthyologus  
*Patronus*: Universitas litteraria Fridericiana Halensis cum Vitenbergensi consociata, Universitas Leucorea
**Consociatio**

*Religio*: Lutheranismus
**Familia**

*Genitores*: Euricius Cordus;   

**Memoria**

*Sepultura*: Santa Maria dell'Anima  

**Valerius Cordus** Simesusius(de) (ibi natus die 18 Februarii 1515; mortuus Romae die 25 Septembris 1544) Euricii Cordi medici Lutherani filius, fuit botanista. Alumnus fuit iam annum duodecimum agens universitatis Marburgensis (ubi pater docebat), deinde Lipsiensis: Lipsiae his annis apud apothecarium operam dedit *Dispensatorium*que divulgari iussit. pharmacopoeiarum Europae septentrionalis primam, saepissime impressam.

Epitaphium Valerii Cordi sicut Romae in ecclesiae S. Mariae de anima anno 1544 positum est
Lector factus est anno 1539 apud universitatem Wittenbergensem. Extractionem aetheris diethylici(en), quem "oleum dulce vitrioli" appellavit, primus invenit, sicut in libello "De extractione ... et distillatione" anno 1571 divulgato descripsit.. Quotannis expeditiones botanicas aestivas duxit. Anno 1543 iter botanicum in Italiam cum discipulis Hieronymo Schreibero(de), Nicolao Friedewald, Cornelio Sittardo, Petro Bellonio suscepit. Ibi inter paludes aegrotans, insuper equo cadente graviter vulneratus, Romae reversus, ibidem mortuus est. Annotationes suae in Dioscoridis *Materiam medicam* post mortem anno 1549 prodierunt. Notae studentium, a lectionibus eius factae, cum annotationibus Dioscorideis aliisque scriptis ineditis a Conrado Gesnero annis 1561 et 1563 editae sunt.

Titulus *Dispensatorii* anno 1537 divulgati

Opera
-----

* 1537 : *Dispensatorium sive pharmacorum conficiendorum ratio*. Lugduni Batavorum Textus apud Monacenses; editio anni fere 1546; editio 1562
	+ 1571 (Petrus Coudebergus(nl), ed.) : *Val. Cordi Dispensatorium sive pharmacorum conficiendorum ratio* [; "De extractione ... et distillatione ..."]. Lugduni: apud Ludovicum Cloquemin Textus apud Monacenses; editio 1580; editio 1590 apud *Internet Archive*
* 1549 : "Valerii Cordi Annotationes doctissimae in Dioscoridis Medicae materiae libros" in Gualtherus Rivius, ed. Ioannes Ruellius, interpr. *Pedanii Dioscoridis Anazarbei De medicinali materia*. Francofurti? Textus apud Monacenses
	+ 1551 : "Valerii Cordi Annotationes in Dioscoridis Medicae materiae libros" in Euricius Cordus, *Botanologicon*. Lutetiae: apud Guil. Morelium Textus apud Monacenses
* 1561 (Conradus Gesnerus, ed.) : *Annotationes in Pedacii Dioscoridis Anazarbei de medica materia libros V*; *Historiae stirpium libri IV*; *De artificiosis extractionibus liber* Textus apud *Internet Archive*
* 1563 (Conradus Gesnerus, ed.) : *Stirpium descriptionis liber quintus*. Argentorati Textus apud Monacenses

Notae
-----

1. ↑  "... Cordo ... illum Simesusia parva iactat": Georgius Fabricius in *Hodoeporica* (1575) p. 42; idem textus alibi. "Simesusius" eadem ratione in titulis operum a Conrado Gesnero editorum appellatur : Historiae stirpium; Stirpium descriptio
2. ↑  Dispensatorium
3. ↑  De extractione

Bibliographia
-------------

* Theodor Husemann:  "Cordus, Valerius", in: *Allgemeine Deutsche Biographie*, vol. 4 (Lipsiae: Duncker & Humblot, 1876), p. 479 f.
* Hieronymus Schreiberus(de), "De morbo et obitu Valerii Cordi" in Valerius Cordus; Conradus Gesnerus, ed. *Stirpium descriptionis liber quintus* (Argentorati, 1563) ff. 9v-11v Textus
* Hermann Ziegenspeck: *Cordus, Valerius.* In: *Neue Deutsche Biographie* (NDB). Band 3, Duncker & Humblot, Berlin 1957, S. 359 (Digitalisat).

Nexus externi
-------------

|  |  |
| --- | --- |
|  | **Lexica biographica:**  • IPNI • Deutsche Biographie |


|  |  |
| --- | --- |
|  | **Vicimedia Communia** plura habent quae ad **Valerium Cordum** spectant. |

  

Siglum eius nominibus botanicis subscriptum est "**V.Cordus**" (apud IPNI reperiendum)